CELEX: 32008R1055
Language: hu
Date: 2008-10-27 00:00:00
Title: A Bizottság 1055/2008/EK rendelete ( 2008. október 27. ) a fizetési mérleggel kapcsolatos statisztikák minőségi kritériumai és a mérleg minőségéről szóló beszámolók tekintetében a 184/2005/EK európai parlamenti és tanácsi rendelet végrehajtásáról

28.10.2008   
            
            
               HU
            
            
               Az Európai Unió Hivatalos Lapja
            
            
               L 283/3
            
         
      A BIZOTTSÁG 1055/2008/EK RENDELETE
   
   (2008. október 27.)
   a fizetési mérleggel kapcsolatos statisztikák minőségi kritériumai és a mérleg minőségéről szóló beszámolók tekintetében a 184/2005/EK európai parlamenti és tanácsi rendelet végrehajtásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a fizetési mérleggel, a szolgáltatások nemzetközi kereskedelmével és a közvetlen külföldi befektetésekkel kapcsolatos közösségi statisztikákról szóló, 2005. január 12-i 184/2005/EK európai parlamenti és tanácsi rendeletre (1) és különösen annak 4. cikke (3) bekezdésére,
   mivel:
   
               (1)
            
            
               A 184/2005/EK rendelet megállapítja a fizetési mérleggel, a szolgáltatások nemzetközi kereskedelmével és a közvetlen külföldi befektetésekkel kapcsolatos közösségi statisztikák rendszeres elkészítésének általános keretét.
            
         
               (2)
            
            
               A 184/2005/EK rendelet 4. cikke (3) bekezdése szerint meg kell határozni a közös minőségi szabványokat, valamint a minőségről szóló beszámolók gyakoriságát és tartalmát.
            
         
               (3)
            
            
               Az e rendeletben előírt intézkedések összhangban vannak a 184/2005/EK rendeletben létrehozott fizetésimérleg-bizottság véleményével,
            
         ELFOGADTA EZT A RENDELETET:
   1. cikk
   A mellékletben megállapított szabályok szerint a tagállamok minden évben beszámolót készítenek a minőségről.
   2. cikk
   A tagállamok minőségről szóló beszámolóikat minden évben november 30-ig terjesztik be.
   3. cikk
   Ez a rendelet az Európai Unió Hivatalos Lapjában való kihirdetését követő 20. napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. október 27-én.
      
         
            a Bizottság részéről
         
         Joaquín ALMUNIA
         
         
            a Bizottság tagja
         
      
   
   
      (1)  HL L 35., 2005.2.8., 23. o.
   
      MELLÉKLET
      1.   Bevezetés
      A minőségről szóló beszámolók a minőség mind mennyiségi, mind minőségi mutatóit tartalmazzák. A Bizottság (Eurostat) minden tagállam számára közzéteszi a szolgáltatott adatok alapján kiszámított mennyiségi mutatók eredményeit. A tagállamok adatgyűjtési módszerük alapján értelmezik őket, és észrevételeket tesznek.
      2.   Ütemezés
      
                  —
               
               
                  Minden évben október végéig a Bizottság (Eurostat) a tagállamok rendelkezésére bocsátja a minőségről szóló beszámolók dokumentumtervezeteit, amelyek a legtöbb mennyiségi mutatóval és a Bizottság (Eurostat) számára hozzáférhető információkkal már részben ki vannak töltve.
               
            
                  —
               
               
                  A tagállamok az elkészült minőségről szóló beszámolóikat minden évben november 30-áig terjesztik be a Bizottsághoz (Eurostat).
               
            3.   Minőségi kritériumok
      A következő minőségi kritériumokat találták lényegesnek: adatok időszerűsége és lefedettsége, az alkalmazott módszer helyessége, stabilitás, hitelesség, következetesség és pontosság. A pontosságot, habár a koncepciót tekintve lényeges összetevő, mégis külön, mellék-összetevőként kezelik, mivel az adatbeviteli oldali minőséggel kapcsolatos.
      3.1.   A Bizottságnak (Eurostat) továbbított adatok időszerűsége és lefedettsége
      Ez az összetevő az adattovábbítás határidejeinek betartására, valamint az adatok hivatkozási időszak, tétel és tevékenység szerinti, valamint földrajzi bontásának hozzáférhetőségére vonatkozik.
      3.2.   Az alkalmazott módszer helyessége
      Az alkalmazott módszer helyessége a nemzetközileg elfogadott szabványoknak, iránymutatásoknak és bevált gyakorlatoknak való megfelelésre vonatkozik.
      Ez az összetevő a vizsgálati módszer szempontjából korlátozott számú kérdést foglal magában, amelyek évről évre változnak, és a nemzetközileg elfogadott szabványoknak való megfelelésre összpontosítanak. A tagállamok leírják a referenciaidőszak alatt a vizsgálati módszer tekintetében végbement főbb változásokat, és hogy ezek hogyan hatnak az adatok minőségére.
      3.3.   Stabilitás
      A stabilitás az előzetesen becsült érték és a végleges érték egyezésének mértékét fejezi ki.
      A stabilitás vizsgálatakor a módosítások mértékét, ezek irányát, valamint az előzetes és végleges becslésekből származtatott irányvonalak közti egyezés mértékét vizsgálják.
      3.4.   Hitelesség
      A hitelesség a megmagyarázatlan változások hiányát jelenti.
      A tagállamok értékelik belső ellenőrzési folyamataikat (ezek erősségeit és gyengéit), és további fejlesztési terveket határoznak meg.
      3.5.   Következetesség
      A következetesség elemzése a továbbított adatok közti (belső konzisztencia) és egyéb lényeges, hasonló adathalmazok közti (külső konzisztencia) összhang elemzését jelenti.
      3.6.   Pontosság
      A pontosság a (végleges) becsült érték és a valós sokasági érték egyezésének mértékét fejezi ki.
      Ez az összetevő leíró elemzést tartalmaz, amely az adatok lefedettségének adott szempontrendszeren alapuló növelése tekintetében a főbb kihívásokról szól. Ezt a kritériumot kiegészítő minőségi összetevőként kezelik, az átfogó minősítésnél nem veszik figyelembe.